OhtuTie-projektin kokous		 			           
pöytäkirja
							
Aika:
5.7.2004 kello 9
Paikka:
Oppimiskeskus Aleksandrian luokka  333
Läsnä:
Jyrki Kankaanpää 
Marianne Korpela (ohjaaja)
Esa-Matti Miettinen (kokouksen sihteeri)
Janne Nevalainen (kokouksen puheenjohtaja)
Petteri Nurmi
Max Österman 

Kokouksen avaus
Puheenjohtaja avasi kokouksen kello 09.00.

Tehtyjä asioita
Max kertoi ohjelmoineensa Jannen kanssa tietokannan toimintaan liittyneitä luokkia. Jyrki oli tehnyt suunnitteludokumenttiin Petterin listaamia muutoksia. Esa sanoi ohjelmoineensa edelleen tuntitiedoston lukemisesta huolehtivaa luokkaa.

Työn suunnittelu
Petteri sanoi asentavansa päivän aikana järjestelmän tietojenkäsittelytieteen laitoksen Bodbacka-palvelimelle. Joidenkin hallintakomponenttien koodi ei ole vielä valmis, ja ne kaipaisivat tekijää. Petteri lupasi kirjoittaa ohjelmoimalleen koodille JUnit-testiluokat. 

Esa kertoi ohjelmoimansa luokan tehtävien lisääntyneen hieman alussa suunnitellusta.

Max  totesi voivansa huolehtia tarvittavista tunnuksista tietokantaan.

Jyrki lupautui tekemään määrittelydokumenttiin korjauksia. Janne sanoi voivansa huolehtia metriikoiden vaatimista korjauksista. Esa luetteli huomaamiaan kohtiakohtia: graafit, asetustiedostot, metriikat, tietojen haku, selainstandardit, tietosisältö, täydennyksiä ohjaajan käyttötapauksiin, graafirajapinta sekä muita pieniä muutoksia.

Sovittiin, ettei ohjelmakoodin ulkoasusta tehdä muuta yhteistä linjausta kuin Javadoc-dokumentaation teko.

Kokouksen päättäminen
Puheenjohtaja päätti kokouksen kello 9.57.